Kėdainių geležinkelio stotis

Kėdainių geležinkelio stotis – geležinkelio stotis Kėdainiuose, į šiaurę nuo miesto centro, S. Dariaus ir S. Girėno g. 5, prie geležinkelio Vilnius–Klaipėda,Kauno TIC inf.  už 1 km į šiaurę nuo geležinkelio viaduko per J. Basanavičiaus g. Stotį valdo „Lietuvos geležinkeliai“. Kėdainių geležinkelio stotyje kasdien stoja greitieji keleiviniai traukiniai Vilnius–Klaipėda ir Kaunas–Šiauliai.

Prie stoties stūkso paminklinis akmuo žuvusiems už Tėvynę. Paminklas pastatytas 1928 m. gruodžio 5 d. geležinkelininkų iniciatyva ir lėšomis, 1940 m. nuniokotas sovietų – nuplėšta plokštė ir atributai (šalmas, šautuvas, kardas, trimitas ir skydas su Vyčio kryžiumi). 1988 m. pagaminta nauja plokštė, pašventinta 1989 m. vasario 16 d.Paminklinis akmuo žuvusiems už Tėvynę pagerbti Kėdainių geležinkelio stotyje. Limis.lt (tikrinta 2025-03-05).

Ant stoties rūmų pastato pakabinta atminimo lenta tremtiniams – iš Kėdainių stoties 1941 m. birželio 14 d. ir 1945–1951 m. į TSRS gilumą buvo masiškai tremiami Lietuvos gyventojai.Atminimo lenta ant Kėdainių stoties Į vakarus nuo stoties stovi Kėdainių minaretas.

 Istorija 

Stotis įrengta 1871 m. pastatas atidarytas 1875 m. Liepojos–Romnų geležinkelio atšakoje, įgalinus susisiekimą su Vilniaus, Šiaulių, Liepojos ir Sankt Peterburgo miestais. Tai buvo III klasės geležinkelio stotis. Stotis pastatyta į šiaurės rytus nuo miestelio. Stoties rūmai buvo laikomi Kėdainių puošmena, o greta pastatytas viešbutis buvo prilyginamas užsienietiškiems.

Taip XIX a. pabaigoje Kėdainiai tapo svarbiu Lietuvos geležinkelių tašku. Suklestėjus sodininkystei ir daržininkystei, pro stotį buvo vežamos žemės ūkio gėrybės į Maskvą, Peterburgą, Rygą, Liepoją: 1897 m. į šiuos miestus buvo išvežta 30 vagonų obuolių ir 5 vagonai kriaušių.Kėdainių istorija. Kedainiumuziejus.lt (tikrinta 2024-12-13). 1909 m. per stotį įvežta ir išvežta 22 tūkst. tonų krovinių, 1910 m. parduota 11,1 tūkst. keleivinių bilietų.

Po I pasaulinio karo Kėdainių stotyje veikė trečiaeilės remonto dirbtuvės ir depas.LCVA, f. 386, ap. 1, b. 11, l. 98. 1923 m. stotyje buvo surašyti 224 gyventojai. 1928 m. pastatytas paminklas žuvusiems už Lietuvos laisvę. 1944 m. liepos 30 d. traukdamiesi vokiečių kareiviai pastatą susprogdino.Lietuva senose fotografijose. 2020-04-29, Facebook.com (tikrinta 2023-07-28). 1941–1951 m. iš Kėdainių stoties į TSRS gilumą buvo vežami Lietuvos tremtiniai.

1989 m. atidengtas ir pašventintas atkurtas paminklas žuvusiems už Tėvynę. 1998 m. suremontuotas stoties pastatas, 2022 m. suremontuota keleivių laukimo salė.Suremontuota ir atidaryta Kėdainių geležinkelio stoties salė. 2022-06-21, Rinkosaikste.lt (tikrinta 2023-07-28).

 Galerija 

 Šaltiniai 

Gelež
Kategorija:Kėdainių rajono savivaldybės geležinkelio stotys